Општинска управа општине Ада, Одељење за комуналне послове, урбанизам, грађевинарство И заштиту животне средине , на основу члана 63. став 2. Закона о планирању и изградњи (“Службени гласник РС“, бр.72/09, 81/09 - испр., 64/10 – одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14 и 145/14) и члана 83. став 2. Правилника о садржини, начину и поступку израде докумената просторног и урбанистичког планирања (“Службени гласник РС“, бр.64/15), објављује:

**ЈАВНУ ПРЕЗЕНТАЦИЈУ  
УРБАНИСТИЧКОГ ПРОЈЕКТА  
За урбанистичко – архитктонску разраду локације, на катастарској парцели  
број 175/2 КО Ада**

ИНВЕСТИТОР: “TAPAI GEAR” DOO Ada са седиштем у Ади, Шандора Богданфија 17.

ОБРАЂИВАЧ: “IS” DOO Ada , са седиштем у Ади, 9 маја бр.8.

Јавна презентација се организује у периоду од 21.09.2018. године до 28.09.2018. године у канцеларији број 28 Одељења за комуналне послове , урбанизам, грађевинарство И заштиту животне средине Општинске управе општине Ада (зграда Општине управе, Трг ослобођења бр. 1,Ада), у периоду од 10,00 до 14,00 часова.

Јавна презентација ће се извршити и на званичном сајту општине Ада. Урбанистички пројекат у дигиталном облику доступан је на интернет страни општине Ада **[www.ada.org.rs](http://www.ada.org.rs/)**

Позивају се сва заинтересована физичка и правна лица да изврше увид у урбанистички пројекат, као и да у току трајања јавне презентације доставе своје примедбе и сугестије у писаном облику Одељењу за комуналне послове , урбанизам, грађевинарство и заштиту животне средине путем пријемне канцеларије Општинске управе општине Ада (Услужни центар, шалтер бр.11).

Заинтересованим физичким и правним лицима која врше увид у урбанистички пројекат потребна стручна помоћ биће пружена радним данима у надлежном Одељењу у канцеларији број 28.

Одељење за комуналне послове,  
урбанизам, грађвинарство и заштиту животне средине  
Општинска управа општине Ада

[Преузмите овде:  
УРБАНИСТИЧКИ ПРОЈЕКАТ](http://www.backipetrovac.rs/images/preuzimanja/2018/javna_prezentacija/URBANISTIČKI_PROJEKAT_BLOCKX.pdf)

Република Србија

Аутономна покрајина Војводина

ОПШТИНСКА УПРАВА ОПШТИНЕ АДА

Одељење за комуналну привреду, урбанизам,

Грађевинарство и заштиту животне средине

Број : 350-19/1/2018-05

20.09.2018